Великый Бычков

Великый Бычков (до року 1944 — Великый Бочков),  Великий Бичків,  Nagybocskó,  Bocicoiu Mare — мѣстечко в Раховском районѣ Закарпатской области Украины.  Статус мѣстечка, тогды  «селище мѣстского типа», достало в року 1947.Тронько П.

 Административа 
Мѣстна администрацияhttps://web.archive.org/web/20201202085953/https://bychkivrada.gov.ua/structure/ 
 Великобичківська селищна рада 
90615, Закарпатська обл., 
Рахівський р-н,
смт. Великий Бичків, вул. Грушевського, 108
тел. 03132-33238
Староста: Божук Йосип Михайлович

Од року 2020 створена Великобычковска громада, до котрой (окрем Великого Бычкова) входять мѣстечко Кобылецка Поляна и ещи 7 сел.

 Полога 
Лежить на правом березѣ Тисы, оддалене о  од районного центра Рахова, и о  од желѣзничной штации Солотвина (желѣзниця в том одсѣку ходить по румынском боку). На противном, лѣвом березѣ Тисы, котрый належить Румынии, простер ся румынскый Великый Бочков,  Bocicoiu Mare, котрый в минулости называв ся Нѣмецкый Бочков,  Németbocskó. Правобережна украинска часть в минулости ся дѣлила на Великый и Малый БочковA történelmi Magyarország

 История 
Перва упоминка датована роком 1373 под назвов Bochkou. Sebestyén Zsolt, с. 98.
В року 1720 на рѣцѣ Шопурка зачала фунговати пила, найвекша в Подкарпатю.Федака С., сс 35–38. В року 1868 отворила ся швайчарско-мадярска хемична фабрика (од року 1896 фирма Клотилда), котра достала на 50 рокы лицензию на выхоснованя лѣса и выробляла яко перва в цѣлой Австро-Мадярщинѣ путьом сухой дестилации дерева оцет, деревне угля, иншу продукцию. В року 1897 ту мали роботу 420, в року 1900 — 574 роботникы. Продукция ишла на експорт до штатох Европы, до Галичины, Буковины и России, прото в року 1887 желѣзниця была продовжена за Зимирскый просмык на сѣверну сторону Карпат. 

В року 1910 Великый Бочков мав 5955 обывательох, меджи нима были 3078 Русины, 1646 Мадяре и 1177 Нѣмцѣ.

По Первой свѣтовой войнѣ ту наростать роботницкый рух. В чехословацкой добѣ В. Бочков ставать ся едным з найвекшых револучных и културницкых центрох Подкарпатской Руси. В децембрѣ 1933 в Бочковѣ учитель мѣстной горожанкы  основав театер Нова сцена — первый украинскый професионалный театер Подкарпаткой Руси. 

В року 1930 штатистика евидуе в Бочковѣ 6707 обывательох: 4363 Русины, 1253 Евреи, 571 Мадяр, 272 Чехы и Словаци, 30 Нѣмцѣ, 10 — иншы, 208 — чужоземцѣ. Школы: мѣшана горожанка (7 клас, русинска и чешска); русинска народна (6 кл.); чешска народна (5 кл.), русинска народна (5 кл. в приселку Малый Бочков). Штатны уряды: нотарскый, жандарскый, пошта-телеграф-телефон, даньовый, цолный, лѣсозаготовный.Достал Я., сс. 165–166.

В добѣ УССР на базѣ Клотилды створеный Великобычковскый лѣсохимкомбинат, котрый значно модернизовав и росширив продукцию, а тыж занимав ся высаджованьом лѣса. В той добѣ выбудовали 1270 новы будинкы, отворены болниця, породницке оддѣлѣня, поликлиника: середня школа, середня интернатна школа, културный дом (1964).

В року 2004 в Бычковѣ основаный женскый грекокатолицкый монастырь.

 Етимология назвы 
Украинизована назва Bičkiv Velký зафиксована аж под роком 1925. Исторична и официална назва Великый Бочков была «украинизована» новов владов в року 1944 на Великий Бичків. Авторитетный слависта Иштван Кньежа поважовав, же Bočkov — присвойна форма од властного имени Boček. Подля людовой етимологии, назва Бочков може походити од славянского апелатива *bъčьka 'бочка' зато, бо там правили великы бочкы, в котрых ся вывозила соль из Солотвина.

 Вызнамны родаци 
 Теодор Ромжа (*1911 – †1947), епископ [[Мукачовской грекокатолицкой епархии]]. 

 Жерела и одказы 
 Sebestyén Zsolt: Máramaros megye helységneveinek etimológiai szótára. Bessenyei könyvkiadó. Nyíregyháza, 2012.  Доступно онлайн
 A történelmi Magyarország atlasza és adattára 1914  Доступно онлайн 
 Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
 Тронько П. и др. (ред.) Історія міст і сіл України. Том 7. Закарпатська область. К. 1969.Доступно онлайн 
 Федака Сергій. Населені пункти і райони Закарпаття. Історично-географічний довідник. "Ліра". Ужгород, 2014.  Доступно онлайн 



 Референции 

Категория:Населены пункты Украины
Категория:Населены пункты Закарпатской области